Nykštukinė pečialinda

Nykštukinė pečialinda (Phylloscopus proregulus) – pečialindų genčiai priklausantis paukštelis. Veisiasi pietų Sibire, Mongolijoje, Kinijoje, Tibete. Tai viena mažiausių pečialindų. Jos giesmė panaši į kanarėlės.

Gyvena kalnų spygliuočių miškuose. Lizdus suka medžiuose. Kaip ir dauguma pečialindų, nykštukinės pečialindos yra vabzdžiaėdės.

Nykštukinės pečialindos iš šiaurinių sričių žiemai migruoja į subtropinę Aziją. Migruodamos kartais užklysta ir į vakarų Europą, dažniausiai spalio – lapkričio mėnesiais.

Nykštukinės pečialindos nėra baikščios, bet dėl gyvenimo medžiuose ir pastovios migracijos jas sudėtinga tyrinėti.

Devynbalsiniai